Overvågningskameraer i Skallerupparken i Aalborg Øst kan snart være fortid, selvom de har været med til at stoppe hærværk og indbrud i kvarteret. De skal nemlig pilles ned. Reglerne er skruet sådan sammen at offentlige myndigheder godt må overvåge egne bygninger - som eksempelvis skoler, daginstitutioner og idrætshaller. Private butikker, banker og hoteller må kun overvåge egne indgange og facader. Derimod må private ikke overvåge gader og veje som benyttes til almindelig færdsel. - Jeg synes, det er relevant, at man får set på hele overvågningsproblematikken, hvis det kan give øget sikkerhed og tryghed, at der kommer nogle kameraer, siger justitsminister Brian Mikkelsen (Kons.) til TV2/Nord. Loven om tv-overvågning er kun halvandet år gammel. Alligevel er justitsministeren klar til at overveje en lovændring. - Nu vil jeg i første om gang lade mine embedsmænd se på det, siger Brian Mikkelsen.

Opsummering:
Brian Mikkelsen er villig til at se på om reglerne for tv-overvågning skal ændres. Diskussionen er opstået efter at en boligforening i Aalborg har forebygget massevis af indbrud med overvågningskameraer, som nu skal pilles ned. Det siger lovgivningen.